বারইয়ারহাট স্বর্ণ ব্যবসায়ী সমিতির সভাপতি ও লাকি জুয়েলার্সের স্বত্বাধিকারী গিয়াস উদ্দিন পেয়ার জানান, বারইয়ারহাট পৌরবাজারটি উত্তর চট্টগ্রামের বাণিজ্যিক কেন্দ্র হিসেবে পরিচিত। এখানে ফেনী, নোয়াখালী, খাগড়াছড়ি, রামগড়, ছাগলনাইয়া, ফটিকছড়ির একমাত্র সংযোগসস্থল। এখানে প্রতিদিন হাজার হাজার মানুষ ক্রয়-বিক্রয়ের সাথে জড়িত রয়েছে। কিন্তু সড়কে আইল্যান্ড নির্মাণের কারণে ব্যবসা বাণিজ্য স্থবির হয়ে পড়েছে। এ সংযোগ স্থলে আন্ডারপাস স্থাপন করা হলে পথচারীদের ভোগান্তি কমত। এ ছাড়া মানুষ পারাপার হতে যে স্থান রয়েছে তা একেবারে অপ্রতুল। অনেক সময় একসাথে পার হতে গিয়ে দুর্ঘটনার শিকার হচ্ছেন পথচারীরা।